cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.683
title: การใช้กฎหมายเป็นอาวุธเพื่อปราบปรามฝ่ายตรงข้ามในทางการเมืองของคณะราษฎรระหว่าง พ.ศ. 2476-2482

description: วิทยานิพนธ์ฉบับนี้ต้องการศึกษา “การใช้กฎหมายเป็นอาวุธเพื่อปราบปรามฝ่ายตรงข้ามในทางการเมืองของคณะราษฎรระหว่าง พ.ศ. 2476 อันเป็นช่วงเวลาที่คณะราษฎรจัดตั้งรัฐบาลขึ้นมา และมีการใช้กฎหมายเป็นอาวุธเพื่อปราบปรามฝ่ายตรงข้ามในทางการเมืองของคณะราษฎรไปจนถึง พ.ศ. 2482 ที่การใช้กฎหมายเป็นอาวุธเพื่อปราบปรามฝ่ายตรงข้ามในทางการเมืองของคณะราษฎรสิ้นสุดลง คำถามหลักของงานศึกษาคือ การใช้กฎหมายเป็นอาวุธเพื่อปราบปรามฝ่ายตรงข้ามในทางการเมืองของคณะราษฎรระหว่าง พ.ศ. 2476 - 2482 มีลักษณะและวิธีการปฏิบัติอย่างไร และเอกสารคดีที่แสดงให้เห็นถึงการใช้กฎหมายเป็นอาวุธเพื่อปราบปรามฝ่ายตรงข้ามในทางการเมืองของคณะราษฎรเหล่านั้น สะท้อนให้เห็นถึงบริบททางการเมืองไทยในขณะนั้นอย่างไรวิธีการศึกษาใช้เอกสารชั้นต้นและเอกสารชั้นรองคือ เอกสารสำนักเลขาธิการคณะรัฐมนตรี บันทึกความทรงจำหรือบันทึกส่วนบุคคลบันทึกที่ร่วมสมัยกับเหตุการณ์ วิทยานิพนธ์หนังสือ บทความในวารสารและนิตยสาร หนังสือพิมพ์ และสารคดีการเมือง เพื่อตรวจสอบ วิเคราะห์และนำเสนอออกมาเป็นงานศึกษานี้จากการศึกษาพบว่า คณะราษฎรต้องเผชิญหน้ากับการต่อต้านจากฝ่ายตรงข้ามในทางการเมืองของตนเองอยู่ตลอดช่วงเวลาระหว่าง พ.ศ. 2476 – 2482 ทำให้คณะราษฎรใช้กฎหมายเป็นอาวุธเพื่อปราบปรามฝ่ายตรงข้ามในทางการเมืองของตนเอง คณะราษฎรใช้พระราชบัญญัติจัดการป้องกันรักษารัฐธรรมนูญ พ.ศ. 2476 เพื่อปราบปรามฝ่ายตรงข้ามในทางการเมืองของคณะราษฎรบ่อยครั้งที่สุด วิธีการที่คณะราษฎรใช้กฎหมายเป็นอาวุธเพื่อปราบปรามฝ่ายตรงข้ามในทางการเมืองของคณะราษฎรนั้นปรากฎให้เห็นทั้งวิธีที่ดำเนินการตามหลักกระบวนการยุติธรรมคือ ให้ศาลยุติธรรมเป็นผู้ใช้พระราชบัญญัติดังกล่าว และวิธีที่ละเมิดกระบวนการยุติธรรมคือ คณะราษฎรจะให้คณะกรรมการตามความในมาตรา 4 แห่งพระราชบัญญัติจัดการป้องกันรักษารัฐธรรมนูญ เป็นผู้พิจารณาแทนศาลยุติธรรมและผู้พิพากษานอกจากนี้ คณะราษฎรใช้ศาลพิเศษเป็น “กลไกพิเศษ” ในการใช้กฎหมายและกระบวนการยุติธรรมเป็นอาวุธเพื่อปราบปรามฝ่ายตรงข้ามในทางการเมืองของคณะราษฎร ศาลพิเศษมีความแตกต่างไปจากการดำเนินคดีตามกระบวนการยุติธรรมโดยทั่วไปนั้นคือ ศาลพิเศษสามารถดำเนินคดีกับบุคคลใดก็ได้ ศาลพิเศษเป็นศาลชั้นเดียวจึงไม่มีศาลอุทธรณ์และศาลฎีกา จำเลยในศาลพิเศษไม่สามารถตั้งทนายมาสู้คดีได้ และบุคคลที่มีอำนาจสูงสุดในศาลพิเศษคือ รัฐมนตรีว่าการกระทรวงกลาโหมหรือฝ่ายบริหาร จึงทำให้ศาลพิเศษถูกวิพากษ์วิจารณ์ในเรื่องของความยุติธรรมความเป็นอิสระของศาล และการละเมิดอำนาจฝ่ายตุลาการกับรัฐธรรมนูญ แต่ในอีกแง่หนึ่ง ศาลพิเศษเป็นกลไกพิเศษที่มีประสิทธิภาพในการนำกฎหมายและกระบวนการยุติธรรมเป็นอาวุธเพื่อปราบปรามฝ่ายตรงข้ามในทางการเมืองของคณะราษฎร ทำให้นับตั้งแต่ภายหลังการจัดตั้งศาลพิเศษ พ.ศ. 2481 หรือ ศาลพิเศษ พ.ศ. 2482 (หากนับปี พ.ศ. แบบปัจจุบัน) เป็นต้นมา คณะราษฎรไม่เผชิญหน้ากับการต่อต้านระบบการปกครองอีกเลย
DOI: 10.15468/dl.xrzfjd
title: Occurrence Download

description: A dataset containing 14 species occurrences available in GBIF matching the query:
{
 "and" : [
 "TaxonKey is Glaucium flavum",
 "Country is Austria",
 "HasCoordinate is true"
 ]
}

 The dataset includes 14 records from 6 constituent datasets; see https://api.gbif.org/v1/occurrence/download/0048510-250827131500795/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.684
title: ภาพลักษณ์จีนในแบบเรียนมัธยมศึกษาช่วง พ.ศ. 2520-2563

description: วิทยานิพนธ์ฉบับนี้ศึกษาภาพลักษณ์ของสาธารณรัฐประชาชนจีนในแบบเรียนระดับมัธยมศึกษา โดยในช่วงต้นทศวรรษ 2500 ความสัมพันธ์ระหว่างราชอาณาจักรไทยกับสาธารณรัฐประชาชนจีนอยู่ในภาวะที่ไม่เป็นมิตรต่อกัน และการนำเสนอภาพลักษณ์จีนในลักษณะที่เป็น “ภัยความมั่นคงของประเทศ” อย่างไรก็ตาม การเปลี่ยนแปลงทางการเมืองและนโยบายการต่างประเทศของไทยในเวลาต่อมาส่งผลต่อหลักสูตรการศึกษาและเรื่องจีนภายหลัง พ.ศ. 2518 เปลี่ยนแปลงไปด้วย การศึกษานี้ใช้หลักฐานทั้งชั้นต้นและชั้นรอง ได้แก่ เอกสารจากกระทรวง การต่างประเทศ กระทรวงศึกษาธิการ หนังสือพิมพ์ และแบบเรียนจากทั้งภาครัฐและภาคเอกชนในการวิเคราะห์ข้อมูล จากการศึกษาพบว่า ทศวรรษ 2520-2530 เป็นจุดเปลี่ยนเรื่องของการเล่าภาพลักษณ์จีนไปในทิศทางที่หลากหลาย ด้วยการนำเสนอจีนในด้านที่ประสบความสำเร็จและไม่ประสบความสำเร็จต่อประเด็นการพัฒนาประเทศ ภายหลังทศวรรษ 2540 ภายหลังจากการขึ้นมาเป็นนายกรัฐมนตรีของนายทักษิณ ชินวัตร หลักสูตรเน้นการพัฒนาพัฒนาทางด้านคณิตศาสตร์ วิทยาศาสตร์ และภาษาอังกฤษ ส่งผลให้เรื่องราวต่างประเทศในแบบเรียนลดจำนวนลง โดยภาพลักษณ์จีนในแบบเรียนถูกเปลี่ยนจาก “ศัตรู” มาสู่“มิตร”ต่อไทย พร้อมแสดงให้เห็นถึงความเจริญก้าวหน้าของจีนทางด้านอุตสาหกรรมและเทคโนโลยี พร้อมกับการก้าวขึ้นมาเป็นมหาอำนาจของโลกในทางด้านเศรษฐกิจและการทหารจนถึงปัจจุบัน
DOI: 10.14457/tu.the.2024.685
title: พัฒนาการอุตสาหกรรมเพลง J-pop ในญี่ปุ่นระหว่าง ค.ศ. 1990-2023

description: งานวิจัยนี้มีวัตถุประสงค์เพื่อวิเคราะห์พัฒนาการอุตสาหกรรมเพลง J-POP ในช่วง ค.ศ. 1990-2023 โดยเน้นการศึกษาพัฒนาการอุตสาหกรรมเพลง J-POP จากสภาพเศรษฐกิจและสังคมญี่ปุ่น ศึกษาด้วยการวิจัยเชิงเอกสาร (Documentary research) โดยเก็บรวบรวมข้อมูลเอกสารและทบทวนวรรณกรรมที่เกี่ยวกับอุตสาหกรรมเพลง J-POP รวมถึงข้อมูลสถิติ เช่น ผลการสำรวจอันดับเพลงยอดนิยม การวิเคราะห์จำนวนเพลงที่ลงทะเบียนใหม่เพื่อจัดจำหน่าย และวิเคราะห์ข้อมูลที่รวบรวมได้เพื่อหาความสัมพันธ์ระหว่างพัฒนาการด้านต่าง ๆ ในอุตสาหกรรมเพลง J-POP เช่น การเปลี่ยนแปลงรูปแบบการนำเสนอศิลปิน การพัฒนารูปแบบการจำหน่าย และผลกระทบของเทคโนโลยีต่ออุตสาหกรรมเพลง J-POP ผลการศึกษาพบว่า อุตสาหกรรมเพลง J-POP ได้รับอิทธิพลอย่างชัดเจนจากปัจจัยภายนอก โดยเฉพาะสภาพเศรษฐกิจที่ส่งผลต่อการสร้างสรรค์และเผยแพร่ผลงานเพลง รวมถึงการเปลี่ยนแปลงทางสังคมที่มีบทบาทในการปรับตัวของอุตสาหกรรมเพลงให้สอดคล้องกับพฤติกรรมของผู้บริโภค ปัจจัยเหล่านี้ส่งผลโดยตรงต่อพฤติกรรมการบริโภคของผู้ฟัง และนำไปสู่การเปลี่ยนแปลงเชิงโครงสร้างในภาคอุตสาหกรรม เช่น การปรับวิธีนำเสนอศิลปินให้ตรงกับรสนิยม การพัฒนารูปแบบการจัดจำหน่ายที่สอดคล้องกับเทคโนโลยียุคใหม่ และการใช้สื่อ Digital เป็นช่องทางหลักในการเข้าถึงผู้บริโภค ผลการวิเคราะห์ข้อมูลแบ่งออกเป็น 3 ช่วงเวลาสำคัญ ได้แก่ ช่วงแรก (ค.ศ. 1990-2000) เป็นยุคที่ J-POP เจริญรุ่งเรืองในประเทศด้วยการผสมผสานดนตรีตะวันตกเข้ากับเอกลักษณ์ญี่ปุ่นและมีการเข้าถึงสื่อบันเทิง ช่วงที่สอง (ค.ศ. 2001-2019) เป็นช่วงที่เข้าสู่ยุค Digital มีอิทธิพลทำให้การเผยแพร่เพลงผ่านแพลตฟอร์มออนไลน์ร่วมกับการใช้เทคโนโลยี ได้แก่ Virtual Idol เช่น Hatsune Miku ที่มีบทบาทสำคัญอย่างมากในยุคนี้ และช่วงที่สาม (ค.ศ. 2020-2023) อุตสาหกรรมเพลง J-POP ปรับตัวเข้าสู่การจัด Live Streaming ออนไลน์และมีการพัฒนา AI และ VTuber ซึ่งสะท้อนให้เห็นถึงการตอบสนองความท้าทายจากเทคโนโลยีและพฤติกรรมผู้บริโภคที่เปลี่ยนแปลง ผลการวิจัยสะท้อนให้เห็นว่า พัฒนาการของอุตสาหกรรมเพลง J-POP มีการเปลี่ยนแปลงอย่างต่อเนื่อง โดยมีแนวโน้มปรับตัวไปตามบริบทของสภาพเศรษฐกิจและสังคมญี่ปุ่นในแต่ละยุค อย่างไรก็ดี งานวิจัยนี้ไม่ได้มุ่งวิเคราะห์ปัจจัยทางเศรษฐกิจและสังคมในเชิงลึกโดยตรง แต่ผลการวิเคราะห์สามารถเชื่อมโยงพัฒนาการของอุตสาหกรรมเพลง J-POP เข้ากับการเปลี่ยนแปลงทางเศรษฐกิจและสังคมญี่ปุ่นในภาพรวมได้ในระดับหนึ่ง โดยเฉพาะในแง่ของการปรับตัวให้สอดคล้องกับพฤติกรรมผู้บริโภคและกระแสเทคโนโลยีที่เปลี่ยนแปลงไปตลอดช่วง ค.ศ. 1990-2023
DOI: 10.14457/tu.the.2024.686
title: ภาพตัวแทนความเป็นชายในนวนิยายรักแนวมาเฟียของไทย

description: วิทยานิพนธ์นี้มีจุดมุ่งหมายเพื่อศึกษาภาพตัวแทนความเป็นชายในนวนิยายรักแนวมาเฟียของไทยและกลวิธีการนำเสนอ ทั้งยังเพื่อศึกษาความสัมพันธ์ระหว่างบริบทสังคมวัฒนธรรมของยุคสมัยกับการประกอบสร้างภาพตัวแทนดังกล่าว อันจะนำไปสู่ความเข้าใจเหตุผลที่นวนิยายประเภทนี้ได้รับความนิยมในวัฒนธรรมการอ่านปัจจุบันแม้ว่าจะแฝงไว้ด้วยความรุนแรงต่อผู้หญิง การศึกษาครั้งนี้มีขอบเขตคือตัวบทนวนิยายรักแนวมาเฟียชายหญิงจำนวน 10 เรื่อง ซึ่งศึกษาผ่านแนวคิดความเป็นชายที่มีอำนาจนำ แนวคิดความเป็นชายที่เป็นพิษ แนวคิดความเป็นชายที่ล้นเกิน และแนวคิดความเป็นชายละมุนละไมผลการศึกษาพบว่า ภาพตัวแทนความเป็นชายของพระเอกมาเฟียประกอบสร้างขึ้นอย่างซับซ้อนและมีพลวัต แบ่งผลการศึกษาภาพตัวแทนได้เป็น 6 ประเด็น ได้แก่ (1) ภาพตัวแทนความเป็นชายในฐานะอาชญากร (2) ภาพตัวแทนความเป็นชายในฐานะผู้นำ (3) ภาพตัวแทนความเป็นชายในฐานะชาวต่างชาติ (4) ภาพตัวแทนความเป็นชายในฐานะสมาชิกของครอบครัว (5) ภาพตัวแทนความเป็นชายในฐานะนักรัก และ (6) ภาพตัวแทนความเป็นชายที่ไม่เป็นไปตามขนบสังคม ซึ่งในแต่ละประเด็นยังปรากฏภาพตัวแทนย่อย ๆ ที่แตกต่างหลากหลายกลวิธีทางวรรณศิลป์ที่ใช้ประกอบสร้างความเป็นชายตามขนบนวนิยายรัก ได้แก่ การสร้างโครงเรื่อง การสร้างตัวละคร การสร้างฉาก และการใช้มุมมอง ส่วนบริบทสังคมวัฒนธรรมที่มีส่วนประกอบสร้างภาพตัวแทนได้แก่ ความนิยมต่อเรื่องเล่ามาเฟียในวรรณกรรมและสื่อประชานิยม ค่านิยมเกี่ยวกับเงินและอำนาจในสังคมทุนนิยม วัฒนธรรมข่มขืนในวรรณกรรมและสื่อประชานิยม และวัฒนธรรมการอ่านนวนิยายรักของผู้หญิงผลการศึกษานี้ทำให้สามารถอธิบายกลไกของการนำเสนอภาพตัวแทนที่ช่วยกลบเกลื่อนความรุนแรงรวมถึงสร้างความน่าดึงดูดให้แก่บทประพันธ์ได้ กล่าวคือ แม้ในช่วงแรกของเรื่อง ภาพตัวแทนของพระเอกมาเฟียจะได้รับการนำเสนอผ่านความเป็นชายที่เป็นพิษและล้นเกิน ทว่าตัวบทก็ยังคงถูกกำกับไว้ด้วยอุดมการณ์รักโรแมนติก ส่งผลให้รูปแบบความเป็นชายที่มีปัญหานั้นดำรงอยู่ในตัวบทได้ จนกระทั่งในช่วงท้ายของเรื่อง ความเป็นชายดังกล่าวจึงจะได้รับการปรับแปลงให้เหมาะสมกับการมีครอบครัวแบบรักต่างเพศ ด้วยเหตุนี้ ความรุนแรงในนวนิยายรักแนวมาเฟียจึงยังคงแฝงอยู่ในเรื่องได้ด้วยพลังแห่งอำนาจนำของความเป็นชายที่สนับสนุนอุดมการณ์ปิตาธิปไตย
DOI: 10.14457/tu.the.2024.687
title: นิราศกวางตุ้งฉบับภาษาไทยและฉบับแปลจีน: บทบาทหน้าที่ในฐานะวรรณกรรมข้ามชาติ

description: วิทยานิพนธ์ฉบับนี้ศึกษา นิราศกวางตุ้ง ฉบับภาษาไทยและฉบับภาษาจีนในมุมมองวรรณกรรมข้ามชาติ เพื่อชี้ให้เห็นถึงความแตกต่างของบทบาท หน้าที่ และสถานภาพของทั้งสองฉบับ ผลการศึกษาพบว่า นิราศกวางตุ้ง ได้รับการแปลเป็นภาษาจีนใน ค.ศ. 1940 นิราศเรื่องนี้จึงเป็นวรรณกรรมไทยที่ได้รับการแปลเป็นภาษาจีนก่อนการก่อตั้งสาธารณรัฐประชาชนจีน ทำให้ นิราศกวางตุ้ง ยังไม่ได้รับการผนวกรวมในประวัติการแปลวรรณกรรมไทยเป็นภาษาจีนในเอกสารวิชาการก่อนหน้านี้ ทั้งที่นิราศเรื่องนี้มีความสำคัญต่อวรรณกรรมเปรียบเทียบและประวัติศาสตร์ความสัมพันธ์ไทย - จีน การเดินทางข้ามชาติของ นิราศกวางตุ้ง ส่งผลต่อการเปลี่ยนแปลงบทบาทหน้าที่ของตัวบท กล่าวคือ นิราศกวางตุ้ง ฉบับภาษาไทยมีฐานะเป็นวรรณกรรมนิราศคำกลอนที่มีความสำคัญต่อการศึกษาพัฒนาการวรรณกรรมนิราศและประวัติศาสตร์ไทยขณะที่นิราศกวางตุ้งฉบับแปลภาษาจีนกลับถูกใช้เป็นเพียงเอกสารและหลักฐานทางประวัติศาสตร์ไทยในแวดวงประชาคมจีน ทั้งนี้ ความแตกต่างที่สำคัญในสำนวนแปลคือ นิราศกวางตุ้ง ฉบับแปลภาษาจีนได้เปลี่ยนแปลงขนบการยกย่องพระมหากษัตริย์ซึ่งเป็นเนื้อหาสำคัญในต้นฉบับไปเป็นการยกย่องพระพุทธเจ้า ปัจจัยดังกล่าวเกิดจากความตั้งใจของผู้แปลที่ต้องการแปล นิราศกวางตุ้ง เป็นภาษาจีนในฐานะเอกสารทางประวัติศาสตร์เกี่ยวกับการเดินทางไปถวายเครื่องราชบรรณาการของราชทูตไทยในสมัยธนบุรีเพียงเท่านั้น อีกทั้งผู้แปลเป็นนักประวัติศาสตร์ซึ่งมิได้เข้าใจขนบวรรณกรรมไทยและวรรณกรรมนิราศ จึงทำให้เกิดความคลาดเคลื่อนในการแปลส่วนสำคัญของนิราศกวางตุ้ง ส่งผลให้บทบาท หน้าที่ และสถานภาพของนิราศกวางตุ้งทั้งสองฉบับมีความแตกต่างกันอย่างชัดเจน
DOI: 10.14457/tu.the.2024.688
title: อนุราชานุสาวรีย์อีสาน: การสร้างความทรงจำร่วมเกี่ยวกับท้องถิ่นอีสานทศวรรษ 2500 ถึง 2530

description: ประวัติศาสตร์นิพนธ์เรื่องเจ้าเมืองอีสานที่ถูกสร้างขึ้นก่อนหน้าและภายในช่วงเวลาที่ผู้วิจัยศึกษา ได้เปิดเผยให้เห็นถึงข้อจากัดและแง่มุมทางประวัติศาสตร์ซึ่งส่งผลต่อการเข้าใจอดีตของเจ้าเมืองอีสานในระยะเวลานั้น มุมมองต่อประวัติศาสตร์เจ้าเมืองอีสานจึงมีลักษณะทางกายภาพอย่างสำคัญซึ่งจะกลายเป็นลู่ทางให้กับผู้นำประวัติศาสตร์เจ้าเมืองอีสานเหล่านี้ไปผลิตขึ้นเป็นอนุสาวรีย์ต่อไป ประกอบกับเมื่อพิจารณาชีวประวัติและภูมิหลังของกลุ่มผู้สร้างอนุสาวรีย์ซึ่งมีด้วยกันหลากหลายกลุ่มคน แต่ด้วยหน้าที่และประสบการณ์ในชีวิตที่ร่วมกัน ส่งผลให้พวกเขาเหล่านั้นคุ้นเคยและใกล้ชิดกับรัฐไทยไปโดยปริยาย สิ่งเหล่านี้ส่งผลทำให้กลุ่มผู้สร้างอนุสาวรีย์เจ้าเมืองอีสานเลือกหรือหยิบประวัติศาสตร์นิพนธ์เจ้าเมืองซึ่งเป็นวัตถุดิบทางการเมืองชนิดหนึ่ง มาบอกเล่าขึ้นเป็นรูปอนุสาวรีย์อย่างสอดพ้องกับแนวความคิดท้องถิ่นนิยมแบบอนุรักษ์นิยม สอดรับกับการเปลี่ยนแปลงทางกายภาพของเมืองในภาคอีสานซึ่งมีลักษณะเป็นเมืองมากยิ่งขึ้น อนุสาวรีย์ซึ่งเป็นองค์ประกอบหนึ่งของเมืองจึงเข้าไปติดตั้งอยู่ตามพื้นที่สาธารณะใหม่ทำให้ผู้คนได้พบเห็นง่ายยิ่งขึ้นด้วย อนุสาวรีย์เจ้าเมืองอีสานในที่สาธารณะจึงนับเป็นเครื่องมือทางการเมืองและสังคมร่วมสมัยด้วย ผ่านการบอกเล่าด้วยรูปลักษณ์และท่าทาง ซึ่งสัมพันธ์กับแรงขับด้านความเป็นอื่นและการสร้างความไทย รวมไปถึงการพัฒนาเพื่อขจัดภัยด้านความมั่นคง เป็นต้น
DOI: 10.14457/tu.the.2024.689
title: พลวัตสิทธิสตรีเกาหลีใต้ ค.ศ. 1953-2022: พัฒนาการและความท้าทายการเคลื่อนไหวเพื่อสิทธิสตรี

description: สิทธิสตรีในเกาหลีใต้ได้รับการขับเคลื่อนมาอย่างยาวนานแม้ต้องเผชิญกับกระแสตอบโต้ทางการเมืองและสังคมที่เกิดขึ้นควบคู่กับกระบวนการพัฒนาสิทธิสตรีมาตั้งแต่การบัญญัติกฎหมายครอบครัว ค.ศ. 1953 จนถึงการเลือกตั้งประธานาธิบดีของพรรคอนุรักษ์นิยม ค.ศ. 2022 สะท้อนพลวัตของสิทธิสตรีที่ดำเนินไปท่ามกลางความเปลี่ยนแปลงทางการเมือง เศรษฐกิจ และสังคมของเกาหลีใต้ วิทยานิพนธ์นี้ศึกษาพลวัตของพัฒนาการและความท้าทายในการเคลื่อนไหวเพื่อสิทธิสตรีท่ามกลางกระแสตอบโต้ทางการเมืองและสังคมของเกาหลีใต้ ที่ส่งผลให้เกิดความผันผวนของกฎหมายสิทธิสตรีในแต่ละช่วง โดยศึกษาจากหลักฐานชั้นต้นและหลักฐานชั้นรอง ได้แก่ รายงานการประชุมรัฐสภา ประมวลกฎหมาย สิ่งพิมพ์รัฐบาล รายงานการวิจัยของหน่วยงานที่เกี่ยวข้อง ข้อมูลเชิงสถิติ หนังสือพิมพ์ งานวิจัยร่วมสมัย หนังสือและบทความ ทั้งภาษาเกาหลีและภาษาอังกฤษ ผลการศึกษาพบว่า สังคมเกาหลีใต้ปัจจุบันตั้งอยู่บนหลักคำสอนขงจื่อที่ได้รับการปฏิบัติมาตั้งแต่สมัยโชซ็อน สืบเนื่องมาจนถึงสมัยก่อตั้งสาธารณรัฐเกาหลี ทำให้กระบวนการการพัฒนากฎหมายสิทธิสตรีด้วยแนวคิดประชาธิปไตยและความเท่าเทียมทางเพศแบบสมัยใหม่ขัดแย้งกับแนวทางการสร้างชาติแบบอนุรักษ์นิยมของรัฐบาล อย่างไรก็ตาม บริบทการเปลี่ยนแปลงทางการเมืองและเศรษฐกิจที่ส่งผลกระทบต่อการตระหนักรู้เรื่องสิทธิสตรีในสังคมตั้งแต่ทศวรรษ 1960 ทำให้เกิดการพัฒนาสิทธิสตรีเชิงโครงสร้าง และนำไปสู่ความมั่นคงของสิทธิสตรีท่ามกลางกระแสต่อต้านสิทธิสตรีในปัจจุบัน
DOI: 10.14457/tu.the.2024.690
title: บทบาทของสหายหญิงในขบวนการพรรคคอมมิวนิสต์แห่งประเทศไทยเขตจังหวัด พัทลุง ตรัง สตูล

description: วิทยานิพนธ์เรื่อง บทบาทของสหายหญิงในขบวนการพรรคคอมมิวนิสต์แห่งประเทศไทยเขตจังหวัดพัทลุง ตรัง สตูล ทศวรรษ 2500-2530 ศึกษาประวัติศาสตร์ขบวนการปฏิวัติของพรรคคอมมิวนิสต์แห่งประเทศไทย (พคท.) ภาคใต้ รวมพื้นที่ 3 จังหวัด คือพัทลุง ตรัง สตูล เป็น 1 เขตงานหรือเทียบเท่ากับหนึ่งจังหวัด ระยะเวลาตั้งแต่เริ่มมีการเคลื่อนไหวจัดตั้งค่ายปฏิบัติงานบริเวณเทือกเขาบรรทัดคือต้นพ.ศ. 2500 จนกระทั่งถึงการล่มสลายของพรรคคอมมิวนิสต์เขตงานนี้ช่วงทศวรรษที่ 2530 ในมุมมองที่มีสหายหญิงทั้งนักศึกษาปัญญาชนและสหายหญิงท้องถิ่นเป็นองค์ประธาน โดยใช้หลักฐานประวัติศาสตร์บอกเล่า ด้วยการวิเคราะห์ผ่านประเด็นเชิงวัฒนธรรมและเพศสภาพ (Gender Study) เน้นการศึกษาประสบการณ์ที่สหายหญิงรับรู้และปฏิบัติผ่านการใช้ชีวิตประจำวันคือ บทบาทการเป็นผู้ปฏิบัติงานของพรรคในหน่วยการจัดการองค์กรภายในคือ หน่วยพลาธิการ หน่วยทหาร หน่วยแพทย์ และ หน่วยงานมวลชน รวมถึงบทบาททางเพศของความเป็นภรรยาและแม่ ผลการศึกษาชี้ว่านโยบายของพรรคยังไม่ส่งเสริมสถานะทางการเมืองของสหายหญิงเท่ากับสหายชาย บทบาทระหว่างสหายหญิงนักศึกษาปัญญาชนและสหายหญิงท้องถิ่นมีส่วนในการขับเคลื่อนขบวนการปฏิวัติในเขตป่าเขาแตกต่างกันคือ สหายหญิงนักศึกษาปัญญาชนไม่ได้รับการส่งเสริมสถานภาพและบทบาทภายใต้การนำของพคท. แต่สหายหญิงท้องถิ่นได้รับการส่งเสริม สถานถาพและบทบาทมากขึ้นเมื่อเทียบกับค่านิยมท้องถิ่นของภาคใต้ก่อนเข้าร่วมกับพรรคคอมมิวนิสต์แห่งประเทศไทย
DOI: 10.14457/tu.the.2024.691
title: บทแปลนวนิยายเรื่อง ฟ้าหลังฝน สดใสเสมอ ของกงแต็ส เดอ เซกูร์ พร้อมบทวิเคราะห์

description: วิทยานิพนธ์ฉบับนี้จัดทำขึ้นโดยมีวัตถุประสงค์เพื่อนำเสนอบทแปลและบทวิเคราะห์งานเขียนประเภทวรรณกรรมเยาวชนเรื่อง ฟ้าหลังฝน สดใสเสมอ (Après la pluie, le beau temps) (หน้าที่ 1 - 73) ของกงแต็ส เดอ เซกูร์ (Comtesse de Ségur) นักเขียนชาวฝรั่งเศสที่เกิดและมาจากประเทศรัสเซีย โดยเนื้อหาของวรรณกรรมเล่มนี้มุ่งเน้นการถ่ายทอดประสบการณ์ของเด็กหญิง คนหนึ่ง ที่ชีวิตพบเจอปัญหาอุปสรรคผ่านสภาพสังคมในช่วงศตวรรษที่ 19 และบรรยายถึงสภาพแวดล้อมที่อยู่อาศัย และครอบครัว รวมถึงแฝงข้อคิดคติสอนใจให้ผู้อ่าน ทั้งนี้ ในการแปลและวิเคราะห์วรรณกรรมเรื่อง ฟ้าหลังฝน สดใสเสมอ ผู้แปลอาศัยทฤษฎีการแปลแบบยึดความหมายจากสถาบันชั้นสูงด้านการล่ามและการแปล École supérieure d'interprètes et de traducteurs (ESIT) เป็นแนวทางในการแปลบทต้นฉบับและการวิเคราะห์จากบทแปล ซึ่งวิทยานิพนธ์ฉบับนี้แบ่งออกเป็นสองภาค ได้แก่ ภาคที่ 1 บทแปล และภาคที่ 2 บทวิเคราะห์ภาคที่ 1 บทแปลของวิทยานิพนธ์ฉบับนี้ประกอบด้วยบทแปลฉบับภาษาไทยจากบทต้นฉบับภาษาฝรั่งเศสตั้งแต่บทที่ 1 - บทที่ 8 ของวรรณกรรมเรื่อง Après la pluie, le beau temps โดยผู้แปลนำขั้นตอนการแปลทั้ง 3 ขั้นตอนมาปรับใช้กับวิทยานิพนธ์ฉบับนี้ อันได้แก่ การทำความเข้าใจบทต้นฉบับ การผละออกจากภาษาต้นฉบับ และการถ่ายทอดความหมายในภาษาปลายทางภาคที่ 2 บทวิเคราะห์นั้นประกอบไปด้วยบทวิเคราะห์ 2 ส่วน ได้แก่ การทำความเข้าใจบทต้นฉบับและการถ่ายทอดบทแปล ขั้นตอนของการทำความเข้าใจต้นฉบับนั้นผู้แปลจำเป็นต้องศึกษาและทำความเข้าใจลักษณะของวรรณกรรมเยาวชน การประพันธ์เรื่อง มุมมองการเล่าเรื่อง ลักษณะตัวละคร ระบบการศึกษาประเทศฝรั่งเศส และระบบการค้าทาสผ่านลักษณะสังคมของศตวรรษที่ 19 ส่วนในขั้นตอนการถ่ายทอดบทแปล ผู้แปลได้วิเคราะห์การถ่ายทอดชื่อเรื่องการถ่ายทอดชื่อเฉพาะของตัวละคร การถ่ายทอดชื่อสถานที่ การถ่ายทอดคำเรียกสถานะทางสังคม รวมถึงการถ่ายทอดประโยค สำนวน และคำอุทาน
DOI: 10.14457/tu.the.2024.692
title: บทแปลเรื่องนิทานและตำนานอินเดียโบราณของแมร์รี ซัมเมอร์ พร้อมบทวิเคราะห์

description: วิทยานิพนธ์นี้มีวัตถุประสงค์เพื่อนำเสนอบทแปลและบทวิเคราะห์งานเขียนเรื่อง นิทานและตำนานอินเดียโบราณ (Contes et légendes de l’Inde ancienne) ของ แมรี ซัมเมอร์ (Mary Summer) ซึ่งตีพิมพ์ในปี ค.ศ. 1878 โดยผู้วิจัยได้เลือกศึกษาและแปลนิทานทั้งหมด 4 เรื่องด้วยกัน วิทยานิพนธ์แบ่งออกเป็นสองภาค คือภาค 1 บทแปล เป็นบทแปลที่ถ่ายทอดจากต้นฉบับภาษาฝรั่งเศสเป็นภาษาไทยตามกระบวนการแปลของทฤษฎีการแปลแบบยึดความหมาย (Théorie interprétative de la traduction) ของสถาบันชั้นสูงด้านการล่ามและการแปล หรือ ESIT (École Supérieure d’Interprètes et de Traducteurs)ภาค 2 บทวิเคราะห์ ประกอบด้วยการวิเคราะห์ในระดับการทำความเข้าใจและระดับการถ่ายทอด ผู้วิจัยได้วิเคราะห์ลักษณะของงานประพันธ์ ซึ่งเป็นนิทานอินเดียเล่าโดยชาวตะวันตกในศตวรรษที่ 19 และได้ค้นคว้าหาความรู้เสริมที่จำเป็นต่อความเข้าใจ ส่วนการถ่ายทอดสู่บทแปล ผู้วิจัยได้จัดไว้เป็นหมวดหมู่ ได้แก่ ชื่อเรื่อง ชื่อบุคคลและตัวละคร ชื่อสถานที่
DOI: 10.14457/tu.the.2024.693
title: บทแปลวรรณกรรมเรื่อง รวมเรื่องเล่าจากแคนาดา ของชาร์ล กีแนล และอาเดมาร์ เดอ มงกง

description: วิทยานิพนธ์ฉบับนี้มีจุดประสงค์เพื่อนำเสนอบทแปลภาษาไทยของเรื่องสั้น 8 เรื่องจากหนังสือ รวมเรื่องเล่าจากแคนาดา ของชาร์ล กีแนล และอาเดมาร์ เดอ มงกง ซึ่งประกอบด้วยเรื่องสั้นทั้งหมด 22 เรื่อง ในการแปลเรื่องสั้นเหล่านี้ ผู้แปลได้วิเคราะห์ปัญหาที่พบและแนวทางการแก้ไขโดยยึดหลักทฤษฎีการแปลแบบยึดความหมาย (Théorie interprétative de la traduction) ของสถาบันชั้นสูงด้านการล่ามและการแปล (École Supérieure d’Interprètes et de Traducteurs หรือ E.S.I.T.) วิทยานิพนธ์ฉบับนี้แบ่งเป็น 2 ภาค คือ1. ภาคบทแปลที่ถ่ายทอดเป็นภาษาไทยโดยอาศัยกระบวนการทำความเข้าใจต้นฉบับ การผละออกจากภาษาต้นฉบับ และการถ่ายทอดความหมายด้วยภาษาปลายทาง 2. ภาควิเคราะห์ปัญหาที่พบในการแปล แบ่งเป็น 2 ส่วน ได้แก่ ขั้นตอนการทำความเข้าใจต้นฉบับและขั้นตอนการถ่ายทอดความหมายสู่บทแปลส่วนสุดท้ายคือบทสรุปพร้อมข้อเสนอแนะเพื่อเป็นแนวทางสำหรับผู้ที่สนใจการแปลวรรณกรรมภาษาฝรั่งเศสต่อไป
DOI: 10.14457/tu.the.2024.694
title: การศึกษาการนำเสนอภาพผู้สูงอายุในโฆษณาหนังสือพิมพ์ของประเทศญี่ปุ่นระหว่างปี ค.ศ. 2015-2023

description: งานวิจัยนี้มีวัตถุประสงค์เพื่อวิเคราะห์การนำเสนอภาพของผู้สูงอายุญี่ปุ่นและการเปลี่ยนแปลงของสังคมผู้สูงอายุในญี่ปุ่นที่ปรากฏในโฆษณาหนังสือพิมพ์ระหว่างปี ค.ศ. 2015-2023 โดยเก็บข้อมูลภาพผู้สูงอายุที่ปรากฏในโฆษณาหนังสือพิมพ์ระหว่างปี ค.ศ. 2015-2023 จากฐานข้อมูล新聞広告データアーカイブจำนวนโฆษณาทั้งหมด 206 ชิ้นและแบ่งวิเคราะห์ภาพผู้สูงอายุตามประเภทโฆษณา เพศ เครื่องแต่งกาย การแสดงสีหน้า บทบาทของผู้สูงอายุ กิจกรรมที่กระทำ สถานที่ที่ปรากฏภายในโฆษณา เป็นต้นผลการวิเคราะห์ปรากฏว่ามีการนำเสนอภาพผู้สูงอายุเพศชายมากกว่าผู้สูงอายุเพศหญิง และมักแสดงในบทบาทหลักในโฆษณา การนำเสนอผู้สูงอายุแสดงภาพการมีชีวิตอย่างมีความสุขและสุขภาพแข็งแรงภาวะอารมณ์มั่นคง โฆษณาส่วนใหญ่มักแสดงภาพผู้สูงอายุญี่ปุ่นมีทัศนคติที่ดีต่อการรักษาสุขภาพตนเอง และมักนำเสนอว่ามีปฏิสัมพันธ์ร่วมกับครอบครัว ภายในโฆษณาผู้สูงอายุมีความกระตือรือร้นที่จะทำงาน โดยเฉพาะผู้สูงอายุเพศชายที่นำเสนอภาพในสาขาอาชีพที่หลากหลาย ภาพในโฆษณาแสดงให้เห็นว่าผู้สูงอายุอาศัยอยู่ในสภาพแวดล้อมที่ดีและเป็นมิตร เมื่อเปรียบเทียบภาพการนำเสนอในโฆษณาและสภาพสังคมญี่ปุ่นแล้ว พบว่าโฆษณานำปัจจัยในสังคมจริงมาร่วมสร้างโฆษณา แต่ข้อเท็จจริงบางประการในสังคมไม่ได้นำเสนอ อาทิ เหตุผลหลักในการทำงานของผู้สูงอายุคือความไม่มั่นคงทางรายได้ และมีผู้สูงอายุที่ยังคงประสบปัญหาด้านที่อยู่อาศัย เป็นต้นจากผลวิเคราะห์โฆษณาโดยรวมนั้น ภาพผู้สูงอายุมีการนำเสนอที่เป็นเชิงบวกมาก โดยสามารถตีความได้ว่าการนำเสนอดังกล่าวเป็นการส่งเสริมที่เป็นมิตรและสนับสนุนผู้สูงอายุ แต่ในขณะเดียวกันก็สามารถแสดงได้ว่าผู้คนในสังคมญี่ปุ่นคาดหวังภาพอุดมคติดังกล่าวจากผู้สูงอายุ สิ่งนี้อาจกลายเป็นความกดดันต่อกลุ่มผู้สูงอายุในอนาคต
DOI: 10.15468/dl.vq7824
title: Occurrence Download

description: A dataset containing 31 species occurrences available in GBIF matching the query:
{
 "and" : [
 "HasGeospatialIssue is false",
 "HasCoordinate is true",
 "OccurrenceStatus is Present",
 "TaxonKey is Costus nitidus"
 ]
}

 The dataset includes 31 records from 8 constituent datasets; see https://api.gbif.org/v1/occurrence/download/0048515-250827131500795/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.695
title: กลวิธีการแปลในหนังสือแนะนำการท่องเที่ยวประเทศญี่ปุ่นฉบับแปลไทย: การแปลโดยคำนึงถึงผู้อ่านชาวไทย

description: สารนิพนธ์ฉบับนี้มีวัตถุประสงค์เพื่อศึกษากลวิธีการแปลข้อมูลด้านการท่องเที่ยวจากภาษาญี่ปุ่นเป็นภาษาไทย โดยมุ่งศึกษากลวิธีการแปลที่มีการปรับให้เหมาะสมกับผู้อ่านชาวไทย ผู้วิจัยได้รวบรวมตัวอย่างจากหนังสือแนะนำการท่องเที่ยวประเทศญี่ปุ่นฉบับแปลไทยที่วางจำหน่ายทั่วไปในปี พ.ศ. 2566 จำนวน 10 เล่ม ได้จำนวนตัวอย่างสำหรับการวิเคราะห์จำนวน 714 ตัวอย่าง จากนั้นดำเนินการวิเคราะห์โดยเทียบกับข้อมูลในต้นฉบับภาษาญี่ปุ่นและสรุปผลการศึกษา ผลการวิเคราะห์พบการใช้กลวิธีการแปลดังนี้ 1. กลวิธีที่ใช้เทคนิคการแปลแบบรักษาความแปลกต่าง ได้แก่ การแปลทับศัพท์พร้อมอธิบายเสริม 2. กลวิธีที่ใช้เทคนิคการแปลแบบทำให้กลมกลืน ได้แก่ การแปลโดยปรับเปลี่ยนเป็นคำหรือสำนวนอื่น การแปลโดยละข้อมูลบางส่วน การแปลโดยเปลี่ยนรูปแบบประโยค การแปลโดยขยายความให้ชัดเจนมากขึ้นเนื่องจากต้นฉบับมีการละ การแปลโดยจัดเรียงข้อมูลใหม่และการแปลเชิงสร้างสรรค์ 3. กลวิธีที่ผสมผสานกลวิธีการแปลทั้ง 2 ประเภทข้างต้น คือ การแปลโดยการเพิ่มข้อมูล โดยผู้แปลเลือกใช้การแปลแบบรักษาความแปลกต่างในการแปลข้อมูลเชิงวัฒนธรรมที่ต้องการให้ผู้อ่านชาวไทยรู้จักและสามารถนำข้อมูลนั้นไปใช้สื่อสารระหว่างท่องเที่ยวได้ และเลือกใช้การแปลแบบทำให้กลมกลืนโดยการถ่ายทอดด้วยภาษาปลายทางที่เป็นธรรมชาติเพื่อให้ผู้อ่านเข้าใจง่าย และกระตุ้นความสนใจของผู้อ่าน
DOI: 10.14457/tu.the.2024.696
title: กลวิธีการกลั่นแกล้งบนสื่อสังคมออนไลน์ภาษาไทย

description: การกลั่นแกล้งบนสื่อสังคมออนไลน์เป็นปรากฏการณ์ทางสังคมที่ผู้ใช้สื่อเริ่มให้ความสำคัญมากขึ้น เนื่องจากการกลั่นแกล้งเป็นพฤติกรรมคุกคามที่ก่อให้เกิดผลกระทบทางลบต่อบุคคลโดยเฉพาะอย่างยิ่งในด้านจิตใจ อย่างไรก็ตาม แม้ว่าสังคมจะเริ่มตระหนักถึงปัญหาดังกล่าว แต่ยังคงมีข้อถกเถียงระหว่างผู้ใช้สื่อเกี่ยวกับการใช้ภาษาว่าข้อความในลักษณะใดบ้างที่อยู่ในขอบข่ายของข้อความกลั่นแกล้ง ซึ่งข้อถกเถียงดังกล่าวเกิดขึ้นเนื่องจากการศึกษาเกี่ยวกับการกลั่นแกล้งบนสื่อสังคมออนไลน์ในมุมมองทางภาษาศาสตร์ยังคงมีอยู่อย่างจำกัด โดยเฉพาะอย่างยิ่งในบริบทของสังคมไทย งานวิจัยนี้จึงมุ่งศึกษาวิเคราะห์ลักษณะและกลวิธีความไม่สุภาพที่ปรากฏในข้อความกลั่นแกล้งบนสื่อสังคมออนไลน์ โดยเก็บรวบรวมข้อมูลจากข้อความแสดงความคิดเห็นที่ปรากฏภายใต้ตัวบทข่าวจำนวน 35 ตัวบท บนเพจเฟซบุ๊ก "อีจัน" ระหว่างปี พ.ศ. 2564 - 2566 ตามกรอบเงื่อนไขวัจนกรรมการกลั่นแกล้ง ผลการเก็บรวบรวมข้อมูลได้ข้อความกลั่นแกล้งจำนวนทั้งสิ้น 6,176 ข้อความ ซึ่งข้อมูลเหล่านี้ถูกนำมาวิเคราะห์โดยใช้แนวคิดความไม่สุภาพ ผลการศึกษาพบว่า ข้อความกลั่นแกล้งบนสื่อสังคมออนไลน์มักมีประเด็นเกี่ยวกับ 1) ลักษณะทางกายภาพ 2) อัตลักษณ์ทางเพศ 3) ศักยภาพ 4) พฤติกรรม 5) บทบาทและสถานะทางสังคม และ 6) คุณค่าความเป็นมนุษย์ ในด้านรูปแบบข้อความสามารถจำแนกเป็นข้อความแบบเดี่ยวและแบบผลัดการสนทนา และมักปรากฏการเกิดซ้ำทั้งในระดับข้อความและในระดับบริบท นอกจากนี้ในด้านกลวิธีความไม่สุภาพ พบการใช้กลวิธีความไม่สุภาพโดยตรง ได้แก่ 1) การใช้คำที่มีความหมายทางลบ 2) การแบ่งพวก และ 3) การแสดงอารมณ์ความรู้สึก และกลวิธีความไม่สุภาพโดยอ้อม ได้แก่ 1) การใช้ความเปรียบ 2) การใช้ถ้อยคำนัยผกผัน 3) การตั้งฉายานาม 4) การออกตัว และ 5) การละถ้อยคำ ลักษณะและกลวิธีความไม่สุภาพของข้อความกลั่นแกล้งบนสื่อสังคมออนไลน์มีความสัมพันธ์กับปัจจัยทางภาษา สังคมและวัฒนธรรม และรูปแบบการสื่อสารผ่านสื่อเทคโนโลยี ซึ่งปัจจัยเหล่านี้ส่งผลให้การกลั่นแกล้งบนสื่อสังคมออนไลน์มีลักษณะเฉพาะที่แตกต่างจากข้อความประเภทอื่น ทั้งนี้ผลการวิจัยนี้ช่วยส่งเสริมความเข้าใจเกี่ยวกับการกลั่นแกล้งบนสื่อสังคมออนไลน์ในบริบทไทย และช่วยให้ผู้ใช้ภาษาไทยเท่าทันการใช้ภาษาที่อยู่ในขอบข่ายของการกลั่นแกล้งมากขึ้น